tartuNLP/wikipedia-smugri-20251201 huggingface dataset:
André Lwoff

André Michel Lwoff (8. mai 1902 Ainay-le-Château, Prantsusmaa – 30. september 1994 Pariis, Prantsusmaa) oli prantsuse mikrobioloog.
1965. aastal anti talle, Jacques Monodile ja François Jacobile Nobeli füsioloogia- või meditsiiniauhind ensüümi- ja viirusesünteesi geneetilise kontrolli avastamise eest.
Frogatto

Frogatto on platvormimängu sugemetega seiklusmäng, kus donkihhotlik konn on sunnitud ootamatult päästma oma sõbrad hädast. Mäng anti esmakordselt välja juulis 2010 ning leidis kriitikute tunnustuse iseäranis pikseldatud retrodisaini eest. Mäng on mitmeplatvormne, saadaval nii Linuxile, Windowsile, MacOSile kui mitmele tahvelarvutite opsüsteemile, seda käitav mootor on avatud lähtekoodiga, kuigi enamik kujundusest on omanduslik.
Iseloomustus.
Mängu peategelane on laisk, kuid terava keelega konn Frogatto, kes ärkab hilisel pärastlõunal oma kodus, kuid satub väljudes sekeldustesse ning on sunnitud näiliselt vastu tahtmist päästma võimukandjate punutud intriigide kütkest oma sõbrad ja kodusaare. Oma teekonnal võitleb konn väiksemate ja suuremate pahalastega, satub nendega pikkadesse ja intellektuaalselt mänglevatesse dialoogidesse, täites kohati lepitava diplomaadi rolli.
Mängu peamine antikangelane on Milgram, kelle käsilasteks on kass-sõdalased, kuid ka saarel elavatest teistest elukatest nagu kuklased jt putukad on enamik Frogattole ohtlikud. Frogatto peamine relv on tema keel, millega ta napsab kinni eri esemeid ja elukaid, kasutab neid või sülgab kahjutuks tehtuna või ka laskemoonana kasutades välja. Donkihhotlikusse võitlusse sattunud konn kogub mängu käigus münte, aitab hättasattunud sõpru, täidab nende poolt soovitatud ülesandeid ning ostab või saab oma kangelastegude eest autasuks erivõimeid ja teisi abivahendeid, mille abil oma ülesannet paremini täita.
Äriloogika.
Frogattot levitatakse nii lähtekoodina kui masinkeeles pakettidena eri platvormidele, ta on saadaval opsüsteemide poodides, 2013. aastast pandi mäng müügile Humble Store'is, mäng on saadaval ka enamiku Linuxi distrote jaoks, sh Ubuntu varamutes.
Arendusmeeskond koosneb osalt Wesnothi lahingu arendajatest, mängu käitav Anura mootor on avaldatud zlibi litsentsiga, osa algsest kujundusest on avaldatud Creative Commons omistuslitsentsi all OpenGameArt portaalis, kuid suurem jagu visuaalsest ja helilistest kujundusest on omanduslik. Mängu on võimalik vabalt tõlkida gettexti tõlkesüsteemi abil, algselt toetati lisaks inglise ja hiina keelele suuremaid Euroopa keeli nagu prantsuse, hispaania, portugali ja saksa keelt.
Vehendi kadakas

Vehendi kadakas oli looduskaitsealune puu (kadakas) Vehendi külas Võrtsjärve ääres (umbes 60 meetrit järvest) Trepimäel, Rässa maaüksusel. 
Kadakal oli kokku kaheksa tüveharu, suurima haru tüve ümbermõõt oli 44–50 cm. Kadaka kõrgus oli 7–8 meetrit.
Puidurike

Puidurike on puidus tekkinud muudatus või kõrvalekaldumine normaalsest ehitusest. Puidurike alandab puidu kvaliteeti või teeb puidu osaliselt või täielikult kasutuskõlbmatuks. 
Puidurikked jagunevad looduslikeks ja inimtekkelisteks. Looduslikud rikked võivad tekkida puu kasvamisest või puuliigi eripäradest.
Puidurikked on näiteks mäda- või tulioksad, puidusine, lõhed, kaldkiulisus (keerdkasv), ränipuit, salmilisus,  vaigupesad, silmad, kõverused, mõlud, putukvigastused, mädanik, mehaaniline vigastus, kaksiksäsi ja võõrlisandid.
Looduslikud rikked.
Lõhenemine.
Puidu kahanemisel tekkinud sisejõud ületavad puidutugevuse piiri. On säsi-, ring-, külma- ja kuivamislõhed.
Seenkahjustused.
Seenkahjustused muudavad puidu värvi.
Ladvapalk

Ladvapalk on järgatud puu tüve ülaosast, kus asub võra. Ladvapalgist puu ladva poole jäävad paberipuidu- või küttepuidunotid.
Ladvapalgis on palju oksi, mida loetakse puiduriketeks.
Kõdusoomets

Kõdusoomets on kuivendatud soomullal kasvav mets. Eestis on hakatud kõdusoometsi maha raiuma soode taastamise eesmärgil.
Puistud on üldiselt hea kasvuga, kuid see sõltub kuivendussüsteemi korrasolekust. Kõdusookuusikuid ohustab tuuleheide.
Metsastamine

Metsastamine (i.k. "afforestation") on maakasutuse muutmine aidates kaasa metsa tekkimisele eesmärgiga hakata kasutama maad mets kasvatamiseks.
Metsastumine

Metsastumine (inglise "afforestation") toimub maakasutuse muutuse tõttu, mille tulemusel hakkab maatükil kasvama mets ja maa võetakse lõpuks arvele metsamaana.
Kui metsastamise puhul soodustakse metsa taasteket paika, kus mets on varem kasvanud, siis metsastumise puhul ei kasvanud sel alal varem mets.
Radocyna

Radocyna on küla Poolas Väike-Poola vojevoodkonnas Gorlice maakonnas Sękowa vallas. Radocyna asub Slovakkia piirist vähem kui 2 km kaugusel.
Küla on esmamainitud 1603. aastal.
Alphons Grosset

Alphons Grosset (3. jaanuar (vkj) 1849 Tukums − 23. märts (vkj) 1911 Tartu) oli tunnustatud pedagoog ja koolijuht, aastatel 1902−1906 Tartu Gümnaasiumi direktor. Tõeline riiginõunik (1905).
Elulugu.
Päritolu ja haridustee.
Põlvnes Kuramaalt pärit suguvõsast. Tema isa Theodor Wilhelm Grosset (1815−1866) oli ülemõuekohtu advokaat ja seejärel Tukumsi linnasekretär. Ema Olga Calezski (suri 1904) põlvnes samuti juristiperekonnast. Alghariduse omandas Tukumsi kreiskoolis. 1864−1870 õppis Miitavi gümnaasiumis. Seejärel astus Tartu ülikooli, kus tudeeris lühikest aega õigusteadust. 1870−1874 õppis Peterburis Ajaloo-Filoloogia Instituudis, mille lõpetas filoloogiakandidaadi kraadiga.
Pedagoog ja koolijuht.
Aastatel 1874−1882 oli ta Kovno gümnaasiumi vanade keelte ülemõpetaja. Seejärel töötas aastatel 1883−1901 samal ametikohal Liibavi Nikolai gümnaasiumis. 1901−1902 oli ta Liibavi reaalkooli direktor. 1902. aasta oktoobris nimetati ta direktoriks Tartu gümnaasiumi, mille nimi muudeti 1904. aastal ümber Tartu Aleksandri gümnaasiumiks. Direktorina oli ta ametis 1906. aasta veebruarini. Ta vabastati ametist, kuna väidetavalt ilmutas leigust revolutsiooniliselt meelestatud õpilaste suhtes. Viidi üle Pärnu gümnaasiumisse, mille direktoriks oli sama aasta veebruarist augustini. Seejärel läks pensionile ja elas kuni surmani Tartus. Viimastel eluaastatel oli õpetajaks Zeddelmanni koolis ja teistes Tartu erakoolides.
Perekond.
Ta oli abielus Marie Forsteriga. Poeg George Grosset (1889−1949) oli aastatel 1934−1939 Viljandi Saksa Kooli direktor.
Henn Vilbaste

Henn Vilbaste (17. detsember 1932 – 3. mai 1993) oli eesti looduskaitsja, metsamees, ornitoloog ja jõhvikaaretaja.
Lõpetas Eesti Põllumajanduse Akadeemia 1957. aastal metsamajandusinsenerina. 
Oli 1957 Tarvastu abimetsaülem, 1957–1961 Kaansoo metsaülem, 1961–1963 Matsalu Riikliku Looduskaitseala teadustöötaja, 1963–1993 Nigula Riikliku Looduskaitseala direktor. Algatas tihaslaste laiaulatuslikuks vaatlemiseks ja rõngastamiseks projekti „Operatsioon „Parus””. Rajas 1969. aastal rändlindude uurimiseks Kabli linnujaama. Tema eestvõtmisel ühines Eesti rahvusvahelise lindude rände uurimise programmiga „Operatsioon Baltika” (1970) ja roostikulindude rõngastamise programmiga „Acroprojekt” (1984). Kaasas linnuvaatlemisse ja rõngastamisse sadu linnuhuvilisi. Kuulus Lindude Rände Uurimise Balti Komisjoni. Tema juhtimisel rajati sookaitsealade võrgustik ja loodi jõhvikasoode kaitsmise teoreetilised alused ning inventeeriti 1965–1972 jõhvikasoid, tegi ettepaneku Soomaale rajada rahvuspargi. Ta oli ammendatud freesturbaväljadel jõhvika kasvatamise metoodika loojaid (selle alusel rajati jääkrabadesse 276 ha jõhvikakultuure) ja jõhvika geenifondi kaitseks ning aretustööks tarviliku jõhvikakollektsiooni (sisaldas 760 vormi) koostajaid. 
Aretanud koos abikaasa Juta Vilbastega 6 jõhvikasorti (Nigula, Maima, Kuresoo, Soontagana, Tartu, Virussaare) ja loonud metoodikad, mille kohaselt saab jõhvikakultuure rajada külvi teel ning suurendada jõhvikaseemnete idanevust.
Isiklikku.
Gustav Vilbaste ja Ellen Vilbaste poeg, tema vend Juhan Vilbaste oli entomoloog. Abikaasa Juta Vilbaste on jõhvikaaretaja. Poeg Enn Vilbaste on ornitoloog, looduskaitsja ja Eesti majanduspiiri kaitsja, tütar Kristel Vilbaste on loodusajakirjanik.
Polüeteentereftalaat

Polüeteentereftalaat ehk polüetüleentereftalaat (lühend PET) on polükondensatsiooni teel saadud termoplastne polümeer, mis kuulub polüestrite polümeerirühma. Selle laialdaselt kasutusel oleva plastmaterjali tootmisel on peamised lähteained dimetüültereftalaat, tereftaalhape ja eteenglükool.
Polüeteentereftalaati kasutatakse kõige rohkem plastpudelite valmistamiseks, samuti formeeritakse sellest tekstiilkiudaineid, mitmesuguse paksusega (1–800 µm) kilet, valudetaile ja -tooteid.
Polüestrid

Polüestrid on lineaarse või hargnenud ahelaga polümeerid, mida saadakse mitmealuselisi orgaanilisi happeid ja alkohole polükondenseerides. Polümeeri peaahelas kordub regulaarselt esterside –[–CO–O–]–.
Valdav osa polüestreid on lineaarse põhiahelaga termoplastsed polümeerid, mille lähteaineteks on tereftaalhape, ftaalhappe anhüdriid, etüleenglükool jt.
Levinumaid polüestreid tähistatakse järgmiste lühenditega:
Looduslikud estrid on näiteks puuvaik, merevaik, šellak. Sünteetilistest polüestritest on kõige laiemalt kasutusel polüeteentereftalaat, millest formeeritakse polüesterkiudu ekstrusiooni meetodil. Selleks surutakse sula polümeeri läbi filjeeri peenikeste avade. Õhus jahtunud niite töödeldakse edasi vajalike omadustega tekstiilikiu saamiseks. Maailma tekstiilitööstuses on polüesterkiul sünteeskiudude seas juhtiv koht. Seda erinevate omaduste ja kasutusvõimalustega sünteeskiudainet toodetakse paljude kaubanduslike nimetuste all, näiteks "crimplene, dacron, mylar, polyester, terylene, thermolite, trevira", eesti keeles ka lavsaan (vene "лавсан" järgi).
Lick It Up

"Lick It Up" on ansambli Kiss 1983. aasta album.
Animalize

"Animalize" on ansambli Kiss 1984. aasta album.
Crazy Nights

"Crazy Nights" on ansambli Kiss 1987. aasta album.
Hot in the Shade

"Hot in the Shade" on ansambli Kiss 1989. aasta album.
Psycho Circus

"Psycho Circus" on ansambli Kiss 1998. aasta album.
Sonic Boom

"Sonic Boom" on ansambli Kiss 2009. aasta album.
Monster (album)

"Monster" on ansambli Kiss 2012. aasta album.
Ģigas

Ģigas (ka Ģigu ciems) on küla ("mazciems") Lätis Lõuna-Kuramaa piirkonnas Rucava vallas. Aastani 2021 kuulus küla Rucava piirkonda.
Küla asub valla lõunaosas. Seda läbib maantee A11.
Külas asuv Žubri talu elumaja on arhitektuurimälestisena riikliku kaitse all.
Ģeistauti

Ģeistauti on küla ("skrajciems" ehk hajaküla) Lätis Lõuna-Kuramaa piirkonnas Rucava vallas.
Küla asub valla lõunaosas merepinnast 14 meetri kõrgusel Leedu piiri lähistel. 
Külas kasvavad pärnad ümbermõõtudega 3,69 meetrit ja 3,58 meetrit, sanglepad ümbermõõtudega 2,92 meetrit, 3,01 meetrit, 2,92 meetrit ning 3,95 meetrit, saar ümbermõõduga 3,97 ja kõrgusega 22 meetrit ning künnapuu ümbermõõduga 5,4 ja kõrgusega 26 meetrit on looduskaitse all.
Külas asuvad Ģeistauti muinaskalmed on arheoloogiamälestisena riikliku kaitse all.
2006. aastal elas külas umbkaudu 30 inimest. Aastani 2021 kuulus küla Rucava piirkonda.
Kitzbühler Horn

Kitzbüheler Horn (ka Kitzbühler Horn) on mägi Kitzbüheli Alpides Tiroolis Austrias; selle idapoolne külg asub Kitzbüheli nutika suusakuurordi lähedal. Ainult mõni meeter jääb puudu, et kuuluda kahetuhandeliste mägede hulka.
Tipus on 102 m kõrge teletorn, mis kuulub ORF-ile ja on tuntud kui Kitzbüheler Horni ülekandetorn ("Sendeturm Kitzbüheler Horn"). "Harschbichl" (1604 m) on alamtipp põhja pool, millele pääseb samuti ligi.
Turism.
Mäel on mitu köisraudteed ja gondeltõstukit ning panoraamvaatega tasuline maantee Kitzbühelist. Nõlvadel on ka mitu mägivõõrastemaja. Niinimetatud "Alpenhaus" (1670 m) oli viimastel aastatel Austria velotuuri kuningliku etapi ("Königsetappe") finiš. 1800 m kõrgusele on rajatud Alpide lilleaed ("Alpenblumengarten"), milles on nimest hoolimata mägitaimi üle kogu maailma. Igal aastal augustis toimub rahvusvaheline Kitzbühler Horni võidusõit. Marsruut kulgeb mööda 7,4 km pikkust tasulist teed Alpenhausini. Selle maksimaalne kalle lõpujärgus on 22,4%. Rekordiaega Alpenhausini hoiab Beat Bräu, kes läbis võistluse ajaga 29:11 minutit.
Samanimelise suusapiirkonna talispordi toetamiseks on ehitatud arvukalt tõstukeid. Sankt Johanni poole jääval küljel on mägikartide rada. Köisraudtee poolel teel asuva jaama juures on väike mägijärv. Mõlemad tipud on tihedalt külastatavad nii matkajate kui ka maastikuratturite poolt tänu oma headele radadele.
Nida (Läti)

Nida (ka Nidasciems või Nidas ciems) on küla ("mazciems") Lätis Lõuna-Kuramaa piirkonnas Rucava vallas.
Küla asub valla lõunaosas merepinnast ühe meetri kõrgusel Läänemere kaldal ja Leedu piiri lähistel. 
Nida jääb Pape maastikukaitsealale. Mererand on seal Läti aladele ebatüüpiliselt kivine, sealne kividest 25–30 meetri laiune ja 0,5 meetri kõrgune Litoriinamere staadiumis moodustunud kaldavall on looduskaitse all. Kivid koosnevad piimjast kvartsist; külas Gaigali talus asub sealse ranna muuseum.
Nida kohta on esimesed teated 1561. aastast ("Nidaw"). Küla kuulus varem Būtingė mõisale. 1919. aastal avati seal kool, mis suleti 1960. aastatel. Läti akordionist Eduards Rozenštrauhs pühendas sellele koolile laulu "Zilais lakatiņš". 1930. aastatel oli Nidas ligi 300 elanikku. Toona oli külas 70 majapidamist, küla võttis enda alla viie kilomeetri pikkuse rannariba. Selle lõunaosa kutsuti Boži külaks, põhjaosa Brusti külaks. 2021. aastani kuulus küla Rucava piirkonda.
Külas kasvavad pärnad ümbermõõduga 3,69 meetrit ja 3,58 meetrit, sanglepad ümbermõõduga 2,92 meetrit, 3,01 meetrit, 2,92 meetrit ja 3,95 meetrit, saar ümbermõõduga 3,97 ja kõrgusega 22 meetrit ning künnapuu ümbermõõduga 5,4 ja kõrgusega 26 meetrit on looduskaitse all.
Kultuurimälestistest on riikliku kaitse all Jūrmalnieki kalurite talu ja Gaiļi talu.
Kohaliku kaitse all on Nida muinaskalmed ehk Rootsi hauad.
2006. aastal elas külas umbkaudu 30 inimest. 2020. aastal oli seal kaheksa elanikku.
Alfonso Pedraza

Alfonso Pedraza Sag (sündinud 9. aprillil 1996 San Sebastián de los Ballesteroses) on Hispaania jalgpallur, kes mängib äärepoolkaitsja või vasakkaitsjana Hispaania kõrgliiga klubis Villarreal.
Ta liitus Villarreali noorteakadeemiaga 2011. aastal. Klubi põhimeeskonnas debüteeris ta Hispaania kõrgliigas 2015. aasta aprillis. Hooaja 2016–2017 alguses suundus ta laenule Hispaania esiliiga klubisse CD Lugo. Sama hooaja teises pooles mängis ta laenul Inglismaa esiliiga klubis Leeds United. Hooajal 2017–2018 mängis ta laenul Hispaania kõrgliiga klubis Deportivo Alavés. Alavésis mängides lõi ta 21. jaanuaril 2018 mängus CD Leganése vastu oma esimese värava Hispaania kõrgliigas. Hooajal 2018–19 kuulus Pedraza Villarreali põhikoosseisu, kuid järgmisel hooajal mängis ta jällegi laenul, Hispaania kõrgliiga klubis Real Betis.
2015. aastal tuli Pedraza Hispaania kuni 19-aastaste koondisega omavanuste Euroopa meistriks.
Notariaalne kinnitamine

Notariaalne kinnitamine on notari ametitoiming, mis on sätestatud notariaadiseaduses. 
Notariaalne kinnitamine on üks tõestamistoimingu vorm, mis on sätestatud tõestamisseaduses. Erinevalt notariaalsest tõestamisest on notariaalne kinnitamine on leebema vorminõudega. Notariaalse kinnitamisega tõendatakse isikuga omakäeliselt allkirja andmist ja allkirja ehtsust.
Notariaalse kinnitamise eesmärk on tagada informatsiooni õigsus. Enne dokumendi kinnitamist notar peab dokumenti kontrollima eesmärgiga välja selgitada, kas ei ole alust ametitoimingu tegemisest keelduda. Siinkohal notar ei kontrolli dokumendi sisulist õigsust, vaid on vajalik selleks, et välistada isiku tahtevastane eksiklik allkirjastamine.
Notariaalselt võib kinnitada lapse välisriiki lubamise avaldust, äriühingu üldkoosoleku protokolli registrile saatmiseks, äriregistri, rahvastikuregistri ja kinnistusraamatu väljatrüki õigsust ning lepingu ärakirja õigsust. Äriühingu üldkoosoleku protokolli kinnitamisel notar tõendab koosoleku korrapärase toimumise tingimusi.
Tulemusena, notariaalselt tõestatud või kinnitatud dokument peab vastama:
Asjaolu notariaalseks kinnitamiseks teeb notar notariaalmärke, mis peab sisaldama notari tunnistust kindlakstehtu kohta, notari allkirja ja värvipitsati jäljendit, samuti ka notariaalmärke tegemise kuupäeva ja kohta. Ilma notariaalmärke kinnitamine on tühine. Notariaalmärkest ärakirju notaribüroos ei säilitata.
Notariaalselt võib kinnitada:
Allkirja ja allkirja näidise kinnitamine.
Allkiri kinnitatakse, kui allkiri on antud või omaks võetud notari juuresolekul. Allkirja omaksvõtmise dokumendil kinnitab allkirja andja notari juuresolekul omakäelise allkirjastatud märkusega.
Dokumenti, millel allkirja kinnitatakse, notar kontrollib selleks, et välja selgitada võimalik alus ametitoimingust keeldumiseks.
Samuti notar võib kinnitada ka blankoallkiri (allkirja ilma selle juurde kuuluva tekstita). Aga seda notar võib teha ainult juhul, kui ta on kindlaks teinud, et allkirja kinnitamine on vajalik enne dokumendi sisu kindlaksmääramist. Notariaalmärkes notar viitab teksti puudumisele ja nimetab asjaolud, millega põhjendati blankoallkirja tõestamise vajalikkust.
Notar võib tõlkija allkirja kinnitamisest keelduda, kui ta ei tunne tõlkijad või tõlke õigsuses tekib kahtlus.
Allkirjanäidise kinnitamisel tuleb anda allkiri notari juuresolekul, vastasel juhul on kinnitamine tühine.
Dokumendi ärakirja kinnitamine.
Dokumendi ärakirja kinnitamisel tuvastab notar, kas dokument on originaal, algärakiri, tõestatud või tõestamata ärakiri. Notarimärkes tehakse sobiv märge, samuti tehakse märge nendest asjaoludest, mis viitavad dokumendis esialgse sisu muutmisele. Väljavõtesse märgitakse, et dokument ei sisalda täiendavaid või muutuvaid andmeid.
Väljatrüki kinnitamine.
Väljatrüki kinnitamisel peab dokument kajastama:
1) millise registri andmetega on tegemist;
2) kas väljatrükk sisaldab ainult kehtivaid andmeid või ka kehtetuid andmeid;
3) millise ajalise seisuga on andmed väljatrükil.
Vassilissa Frolova

Vassilissa Frolova (ukraina keeles Василіса Фролова, sündinud 16. veebruaril 1978 Harkivis) on Ukraina modell, näitleja ja saatejuht.
Töökäik.
2017. aastast on ta kanali Prjamõi saatejuht.
Nieznajowa

Nieznajowa on küla Poolas Väike-Poola vojevoodkonnas Gorlice maakonnas Sękowa vallas. Nieznajowa asub Slovakkia piirist umbes 6 km kaugusel, Gorlicest ligikaudu 25 km kagus.
Küla on esmamainitud 1546. aastal.
Sękowa

Sękowa on küla Poolas Väike-Poola vojevoodkonnas Gorlice maakonnas Sękowa vallas. Sękowa asub Gorlicest ligi 5 km kagus.
Külas asub 1520. aasta paiku ehitatud puidust Püha Filipi ja Püha Jakobi kirik, üks kuuest Väike-Poola lõunaosa puitkirikust, mis kuuluvad UNESCO maailmapärandi nimistusse.
Siary

Siary on küla Poolas Väike-Poola vojevoodkonnas Gorlice maakonnas Sękowa vallas. Siary asub Gorlicest natuke vähem kui 4 km lõunakagus.
Siarys asub hutsuuli tõugu hobuste kasvandus.
Metaniilkollane

Metaniilkollane ehk tropeoliin G (värvainete indeksis "Acid Yellow 36") on monoasovärvaine, mida analüütilises keemias kasutatakse pH-indikaatorina happelistes keskkondades – ta muudab värvust punavioletsest kollaseks pH-vahemikus 1,2–2,3.
Metaniilkollase kasutamine toiduvärvina on keelatud, kuid näiteks Indias ja mujal Aasias kasutatakse seda erekollast pulbrit kurkumi lahjendamiseks.
Loomkatsed on näidanud, et metaniilkollane on neurotoksiline ja hepatotoksiline.
Trüpaansinine

Trüpaansinine (värvainete indeksis "Direct Blue 14") on asovärvaine, anioonne diasoühend, mida kasutatakse puuvilltekstiilide värvimiseks ja mis ei vaja peitsiga kinnitamist. 
Bioloogias kasutatakse trüpaansinist surnud rakkude ja kudede eristamiseks elavatest, kuna sel värvainel on omadus läbida ainult surnud rakukesta ja värvida selektiivselt vaid surnud kudesid.
Kruusa tänav (täpsustus)

Kruusa tänav on mitme Eesti asula tänava nimi:
Lepiku tänav (täpsustus)

Lepiku tänav on mitme Eesti asula tänava nimi:
Metsafond

Metsafondi moodustasid NSVL-s ja Eesti NSV-s metsad koos metsamajanduslikuks tegevuseks eraldatud maa-aladega . Metsafondi maa jagunes mittemetsamaaks, ajutisel metsata metsamaaks ja metsaga metsamaaks. Metsafond oli maafondi alamhulk.
Sellise klassifikatsiooni kohaselt oli Eesti riiklik metsafond 1988. aasta 1. jaanuari seisuga 2372,3 tuhat hektarit. Metsamaa pindala oli 1916,4 tuhat hektarit ja puistute pindala (1814,6 tuhat ha) arvestades oli Vabariigi metsasus sama mis 1983. aastal ehk 40,1 %. Metsafondi puidu maht oli 1988. aasta seisuga 259,68 miljonit m3.
Windautal

Windautal on Tirooli Brixentali lõunapoolne külgorg Kitzbüheli Alpides Austrias pikkusega u 16 km.
Org asub peaaegu täielikult Westendorfi valla territooriumil; ainult selle põhjapoolne ots asub Hopfgartenis. Lõunas külgneb org Salzburgi liidumaaga. Põhjas – Hopfgarteni (623 m) lähedal – Windautali ja Brixentali orud ühinevad. Windauer Ache oja voolab läbi Windau ja suubub Brixentaler Achesse.
16. ja 17. sajandil kaevandati orus vaske, galeniiti ja püriiti.
Windautal on populaarne puhkeala ja eriti hea suusatamiseks, matkamiseks, maastikurattasõiduks ja jalgrattasõiduks. Marsruut läbi oru piki Windauer Ache alamjooksu on osa "Kaiseri ringrajast" "(Kaiser-Runde)," pikamaa ringjalgrattateest, mis algab ja lõpeb Kufsteinis. Windauer Ache on populaarne ka kärestikusõitjate hulgas.
Oru lõunapoolsesse otsa pääseb autoga ainult tasulise tee kaudu (osaliselt rautamata) ja see on väga hõredalt asustatud.
Salzburgi–Tirooli raudtee kulgeb piki alumise (põhjapoolse) Windautali nõlvasid ja mitut tunnelit, kus keset kurvi ulatub orgu sild. Oru kirdeserval on peatus "Windau". See niinimetatud "Windauer Schleife" ("Windau kurv"), mida kasutatakse orus kõrguse saavutamiseks ja mis on väga maaliline, on raudteefotograafide seas populaarne fototeema.
Orumaastikku iseloomustavad metsased mäed ja arvukad alpiniidud ("Almen"). Ülalpool metsapiiri karjatatakse avatud nõlvadel asuvatel karjamaadel lambaid, kitsi, lehmi ja hobuseid.
Windaud ümbritsevad arvukad tipud, enamik neist üle 2000 m kõrged. Olulised mäed on Steinbergstein (2215 m), Kröndlhorn (2444 m) ja Brechhorn (2032 m).
Prakseoloogia

Prakseoloogia (inglise keeles "praxeology") on filosoofia alamharu, mis tegeleb konkreetselt inimtegevusega ja inimkäitumise uurimisega. Prakseoloogia aluseks on objektiivsete tõdede selgitamine, mis põhineb teoorial, et inimesed käituvad teadlikult valitud eesmärkide suunas. Selline tegevusteooria vastandub puhtalt refleksiivsele käitumisele, näiteks põlve jõnksule, mis pole suunatud eesmärkide saavutamise ega teostamise poole. Prakseoloogia algpunkt põhineb sellel, et kui A tingimused on täidetud, siis järgnev tegevus või tingimus B on ka täidetud.
Prakseoloogia päritolu.
Prakseoloogia põhiprintsiibid sõnastasid algselt Kreeka moraalifilosoofid, kes rakendasid neid õnnelikust ja heaolusi sümboliseeriva eetika alustena. Aristotelese arvates oli inimese heaolu jaoks vajalik mitu inimese sooritatud ettevõtmist: mitte ainult mõtlemine ja etteplaneerimine (kreeka keeles θεωρια ehk "theoria") vaid ka tegutsemine (kreeka keeles πράξης ehk "praxis"). Neid kahte mõtlemislaadi saab eristada kahe eraldiseisva sõnaga: "sophia" ja "phronesis". "Sophiat" kirjeldatakse tavaliselt teoreetilise tarkusena ja laialdaselt mõeldakse selle all matemaatikat, teadust, loogikat, ajalugu jm. "Phronesis" esindab praktilisi teadmisi ja võime käituda eetiliselt tuginedes elukogemusele. Prakseoloogia on teadmiste ja tegutsemise kokku liitmine. Prakseoloogias on tähtis teada, kuidas tegutsedes teadmisi ära kasutada tulemuste saavutamiseks, mitte ainult tegudega seonduvate teemade teadmine, õppimine ja tundmine. Teadmise tähenduseks on tegudes õppimine, mitte ainult teoreetiline õppimine enne tegutsemist.
Austria koolkond.
20. sajandiks oli prakseoloogia selgelt ära defineeritud ja mõistetav, kuid mõiste levis laiemalt sajandi teises pooles peale Ludwig von Misese 1949. aastal kirjutatud raamatut "Human Action". Raamatus kirjutas Mises prakseoloogiast, kui inimkäitumise uurimise alusest. Prakseoloogilised ideed olid ka Austria koolkonna majanduslike uurimiste aluseks. 1962. aastal kirjutatud raamatus "The Ultimate Foundation of Economic Science" kaitseb Mises oma seisukohta prakseoloogia suhtes, millega ta lõpetas 1870. aastal Carl Mengeri algatatud vaimse revolutsiooni. Selle vaimse revolutsiooni algatas Mengeri avastus, et majandusteaduse aluseks on inimeste tegutsemine ja valimine.
Liberalism.
Prakseoloogiat omastavate inimeste vaated kattuvad tihti liberalismi omadega. Prakseoloogia ja liberalismi pooldajad ei ütle, mille poole inimesed pürgivad, aga mõlemad vaated toetavad väidet, et suurem osa inimesi eelistavad rikkust ja tervisliku elu viletsusele, nälgimisele ja surmale. Kuna inimesed soovivad üldiselt enda heaolu edendada, siis on prakseoloogid ja liberaalid tihti vastu riigi sekkumisele inimeste igapäevaelus, sest inimesed on ise piisavalt leidlikud ja osavad, et enda rikkust kasvatada ja enda tervist parandada.
Janina Sokolova

Janina Sokolova (ukraina keeles Яніна Михайлівна Соколова, sündinud 6. märtsil 1984 Zaporižžjas) on Ukraina ajakirjanik, juutuuber ja saatejuht.
Töökäik.
Juhib 5. kanali saadet Randevu.
Mario Hermoso

Mario Hermoso Canseco (sündinud 18. juunil 1995 Madridis) on Hispaania jalgpallur, kes mängib kaitsjana Hispaania kõrgliiga klubis Madridi Atlético. Ta on peamiselt keskkaitsja, kuid võib mängida ka vasakkaitsjana.
Ta alustas klubikarjääri Madridi Realis, mille noorteakadeemiaga liitus ta 2005. aastal. Hooajal 2015–16 debüteeris ta Hispaania esiliiga klubis Valladolidi Real, kus ta mängis Madridi Realist laenul. Hooajal 2016–17 mängis Hermoso Hispaania tugevuselt kolmandas liigas Madridi Reali reservmeeskonnas.
Aastatel 2017–2019 mängis ta Hispaania kõrgliigas RCD Espanyoli ridades. 28. jaanuaril 2018 lõi ta mängus CD Leganése vastu oma esimese värava Hispaania kõrgliigas.
2019. aasta juulis sõlmis ta viieaastase lepingu Madridi Atléticoga.
Hispaania jalgpallikoondises tegi Hermoso debüüdi 2018. aasta novembris sõprusmängus Bosnia ja Hertsegoviina vastu.
Windauer Ache

Windauer Ache on mägioja Tiroolis Austrias, maalilises Windautali orus Kitzbüheli Alpides.
Windauer Ache algab Reinkarseest u 2200 m kõrgusel merepinnast, Kröndlhorni jalamilt ja selle keskjooks kulgeb umbes 4 km ulatuses kuristikus. Hopfgartenis suubub Windauer Ache oru kitsas punktis Brixentaler Achesse; Brixentaler Ache omakorda suubub Wörgli juures Inni.
Windauer Ache voolab läbi Westendorfi ja Hopfgarteni valdade.
Windauer Ache on väga populaarne kärestikusõitjate hulgas.
Suurvesi.
2006. aasta juuli lõpus tekitas tugev torm tohutuid kahjustusi kogu Windau orus. Windauer Ache üleujutus rebis ära ojakalda, sillad ja teelõigud. Kahjude likvideerimiseks ning samaaegseks kaldatugevdamiseks ja jõe reguleerimiseks kulub ligikaudu 860 000 eurot.
Francisco Portillo

Francisco Portillo Soler (sündinud 13. juunil 1990 Málagas) on Hispaania jalgpallur, kes mängib ründava poolkaitsjana Hispaania kõrgliiga klubis Getafe.
Ta alustas klubikarjääri kodulinna klubis Málaga CF. Klubi põhimeeskonnas debüteeris ta Hispaania kõrgliigas 24. jaanuaril 2010 mängus Madridi Reali vastu. Klubi põhikoosseisus kindlus ta koha hooajal 2012–13. Samal hooajal, 15. septembril 2019 lõi ta mängus Levante UD vastu oma esimese värava Hispaania kõrgliigas.
2015. aasta jaanuaris läks ta Málagast laenule Hispaania esiliiga klubisse Real Betis. Pärast samal aastal Hispaania kõrgliigasse jõudmist sõlmis ta klubiga püsiva lepingu.
2016. aasta augustis läks ta Real Betisest laenule toona veel Hispaania esiliigas mänginud Getafesse. Pärast Hispaania kõrgliigasse jõudmist sõlmis ta 2017. aasta juulis klubiga püsiva lepingu.
Semiooper

Semiooper (inglise keeles "semi-opera", "dramatic(k) opera" ja "English opera") oli Inglismaal restauratsiooniajastul välja kujunenud muusika- ja teatrižanr, mis ühendas kõneldud tekstiga näidendi maskietenduselaadsete stseenidega, mida saatis laul ja instrumentaalmuusika ning kus enamasti kasutati ka lavalisi eriefekte ja lavamasinaid.
Žanri õitseaeg Inglismaal oli aastail 1673–1710, tuntuimad teosed selles žanris on Henry Purcelli "The Prophetess, or The History of Dioclesian", "Kuningas Arthur" ("King Arthur") ja "Haldjakuninganna" ("The Fairy-Queen").
Kirjeldus.
Semiooper koosnes neljast või rohkemast osast, sisu oli sageli muinasjutuline, sisaldades üleloomulike jõudude temaatikat ja eriefekte, nagu lendamine või muundumised. Tegelased olid selgelt jaotatud kahte ossa: peategelased, kes esitasid ainult teksti, ja kõrvaltegelased, nagu vaimud, haldjad, karjused, jumalad ja muud sarnased olendid, kes ainult laulsid ja tantsisid. Enamik semioopereid olid sisult kohandused mõnest varasemast näidendist.
Ajaloost.
Semiooper põlvneb Jamesi-aegsetest maskietendustest ja lavamuusikast. Esimese semiooperi "The Tempest" Shakespeare'i samanimelise näidendi ainetel tõi 1673. aastal lavale Duke's Company näitleja ja teatrijuht Thomas Betterton Dorset Gardeni teatris Londonis. Võimalik, et ta oli Pariisis näinud mõnd Jean-Baptiste Lully "comédie-ballet"'d või varajasi lüürilisi tragöödiaid ("tragédies lyriques"), igatahes jõudis sel aastal lavale nende inglise ekvivalent. Bettertoniga tegid selles koostööd näitekirjanik Thomas Shadwell ja helilooja Matthew Locke.
Pärast Locke'i surma kirjutas rea semioopereid Henry Purcell, sageli John Drydeni tekstile. Neist ainult "Kuningas Arthur" (tekst Drydenilt 1684, muusika Purcellilt 1691) oli kavandatud spetsiifiliselt semiooperina, teised – "Dioclesian" (1690), "The Fairy Queen" (1692, rev. 1693) ja "The Indian Queen" (1695) – olid Bettertoni kohandused varasematest näidenditest. Semioopereid kirjutasid ka Daniel Purcell, John Eccles ja Thomas d'Urfey. 18. sajandi alguses žanr hääbus itaalia ooperi mõjul.
Steinbergstein

Steinbergstein on 2215 m kõrge mägi Kitzbüheli Alpides Austrias.
Asukoht.
Steinbergstein kõrgub Windauer Ache ja "Kelchsauer Ache" orgude vahel. Tsirkusorg Steinbergsteini põhjakülje, "Ramkarkopfi" (2063 m) ja "Steinbergi" (1886 m) vahel, kus on palju allikaid, moodustab "Steinberggrabeni" oja, mis voolab Windauer Achesse. Trattenbachi oja lähe asub "Steinbergist" lõunas, toites "Kurze Grundachet", mis on "Kelchsauer Ache" lisajõgi.
Kasutamine.
Metsapiirist kõrgemal asuvaid avatud nõlvasid kasutatakse lammaste, kitsede, veiste ja hobuste karjamaadena. Suviti on lambakarjad tipu ümbruses eriti levinud. Köistee konveier kulgeb Gamskogeli hütist "Lagfelden Almini". Kõik matkarajad on tähistatud puude külge kinnitatud ja maapealsete siltidega.
Tõus.
Kelchsaust kulgeb marsruut piki rada mööda "Sonnblicki" suupistebaarist Demmelsi hütini. Siit kulgeb see läbi Lodron Almi läbi avatud mägikarjamaa kuni "Lodroni" tipuni (1925 m). Siit on 1,5-tunnine jalutuskäik Steinbergsteini tippu. Kogu teekonna jaoks peaks olema lubatud viis tundi.
Teine marsruut kulgeb piki liiklusvõimalikku metsarada Windautali orus ja jätkub seejärel Kröndlhorni mäe jalamil kuni "Steinberghausini" ja Gamskogeli hütini. Lühim, kuid raskeim rada kulgeb piki idakülge Gamskogeli hütist läbi "Ahornau Almi" järsult ülesmäge "Lagfelden Almini". Siit ületab see avatud maastiku rautamata, kuid tähistatud teega kuni üles tippu. Seal on ka tõus Steinberghausist, mis kulgeb "Steinberggrabeni" kõrval läbi "Neuhögen Almsi" ja "Oberkar Almi" kuni "Lodronjochi" sadulani. Sealt jätkub see üle "Ramkarkopfi" Steinbergsteinini.
Kõik rajad, eriti idaküljel asuvad, nõuavad kindlajalgsust. Talviti on Steinbergstein populaarne ja väljakutseidpakkuv suusareiside sihtkoht.
Tipp.
Steinbergsteinil on terasest tehtud tipurist, kus on tempel ja tipuregister. Praegune rist püstitati 1978. aasta suvel.
Tipust avaneb muljetavaldav vaade Brixentali orule ja Kaiseri mägedele põhjas. Kitzbüheli Alpide hari koos silmatorkavate Salzachgeieri (2466 m) ja Kröndlhorni (2444 m) tippudega ulatub lõunasse.
Kõlvik

Kõlvik on loodusolude ja kasutusotstarbe poolest temaga külgnevatest aladest erinev maatükk.
Kõlvikute liigitus:
Kõlvikute järgi määratakse maa maksustamishind.
Joelinton

Joelinton Cássio Apolinário de Lira (sündinud 14. augustil 1996 Alianças) on Brasiilia jalgpallur, kes mängib ründajana Inglismaa Premier League'i klubis Newcastle United.
Ta alustas klubikarjääri Brasiilia klubis Sport Recife, mille põhimeeskonnas debüteeris ta 2014. aastal.
2015. aasta juunis liitus ta Saksamaa kõrgliiga klubiga TSG 1899 Hoffenheim. Esimesel hooajal mängis ta Saksamaa kõrgliigas vaid 18. detsembril mängus FC Schalke 04 vastu. Aastatel 2016–2018 mängis ta laenul Austria kõrgliiga klubis Viini Rapid. Seejärel naasis ta Hoffenheimi ning lõi hooajal 2018–19 Saksamaa kõrgliigas seitse väravat.
2019. aasta juulis siirdus ta Newcastle Unitedi, kellega sõlmis ta nelja-aastase lepingu. Üleminekusumma oli 40 miljonit naelsterlingit, millega oli ta Newcastle Unitedi ajaloo suurim ost. Inglismaa kõrgliigas lõi Joelinton esimese värava mängus Tottenham Hotspuri vastu.
2012. aastal mängis Joelinton neljal korral Brasiilia kuni 17-aastaste koondises ja lõi kaks väravat.
Federico Fernández

Federico Fernández (sündinud 21. veebruaril 1989 Tres Algarroboses) on Argentina jalgpallur, kes mängib keskkaitsjana Hispaania kõrgliigaklubis Elche.
Ta alustas klubikarjääri Argentina klubis Estudiantes de La Plata, mille koosseisus debüteeris ta Argentina kõrgliigas 2008. aastal. 2009. aastal võitis ta klubiga Lõuna-Ameerika klubide meistrivõistlused Copa Libertadorese ja 2010. aasta kevadhooajal Argentina meistrivõistlused.
2011. aastal liitus Fernández Itaalia kõrgliigaklubiga Napoli. Hooaja 2012–13 teises pooles mängis ta laenul Hispaania kõrgliigaklubis Getafe. 2011. ja 2014. aastal võitis ta Napoliga Itaalia karikavõistlused.
2014. aasta augustis siirdus ta 10 miljoni euro eest Inglismaa kõrgliigaklubisse Swansea City, kellega sõlmis nelja-aastase lepingu.
2018. aasta augustis sõlmis ta kaheaastase lepingu Inglismaa kõrgliigaklubiga Newcastle United. Seal mängis ta kokku neli hooaega.
2022. aasta septembris sõlmis ta üheaastase lepingu Elchega.
Argentina jalgpallikoondises mängis Fernández aastatel 2011–2014. Ta kuulus Argentina koondisse 2014. aasta maailmameistrivõistlustel, kus saavutati teine koht.
Mittestandardne analüüs

Mittestandardne analüüs on matemaatika haru, mis tegeleb mittearhimeediliste järjestatud korpustega, st järjestatud korpustega, milles ei kehti Archimedese aksioom. Tähtsaim erinevus tavalisest matemaatilisest analüüsist seisneb selles, et mittestandardses analüüsis esinevad ka lõpmata suured ja lõpmata väiksed arvud (reaalarvude asemel kasutatakse hüperreaalarve). 
Mudeliteoreetiline käsitus.
Tavalises (standardses) analüüsis kasutatavate reaalarvude asemel kasutatakse mittestandardses analüüsis nn hüperrealarve, mis moodustavad reaalarvude korpuse järjestatud laiendi, milles ei kehti Archimedese aksioom: näiteks leiduvad seal nn infitesimaalarvud, st arvud, mis on nullile lähemal kui mis tahes reaalarv, mis erineb nullist. 
Mittestandardse analüüsi esimese mudeli töötas välja Abraham Robinson. Selle abil tõestas ta funktsionaalanalüüsi teoreemi, et igal polünomiaalselt kompaktsel operaatoril Hilberti ruumis leidub invariantne alamruum. Selle mudeli konstrueerimisel tuleb kasutada vaba ultrafiltrit üle naturaalarvude hulga formula_1. Selle olemasolu saab küll valikuaksioomi abil näidata, kuid sellist ultrafiltrit ei saa konkreetset konstrueerida. 
Mittestandardses analüüsis saab tuletise ja integraali defineerida ilma piirväärtuse mõisteta. Selle poolest on mittestandardne analüüs lähedasem matemaatilise analüüsi rajajate Newtoni ja Leibnizi ideedele. Ent mittestandardses analüüsis kasutatakse "lõpmata väikesi suurusi" ilma teadaolevate vastuoludeta. Mittestandardsel analüüsil on rakendusi ka tõenäosusteoorias ja topoloogias.
Aksiomaatilised käsitused.
Hrbáčeki hulgateooria.
Karel Hrbáčeki nn Hrbáčeki hulgateooriasse (HST), on mudeliteoreetiline esitus peaaegu täpselt üle võetud. Peale selle on seal kasutusel kolm objektide klassi – fundeeritud hulkade klass formula_2, sisemiste hulkade klass formula_3 ja standardsete hulkade klass formula_4.
Archimedese aksioom

Archimedese aksioom ütleb: mis tahes kahe suuruse formula_1 korral leidub naturaalarv formula_2, mille korral formula_3. 
Geomeetriliselt on Archimedese aksioom tõlgendatav nii: kui meil on sirgel kaks lõiku, siis saab neist suuremat ületada, korrates väiksemat piisav arv kordi. 
Järjestatud rühma või järjestatud korpust, milles kehtib Archimedese aksioom, nimetatakse vastavalt arhimeediliseks järjestatud rühmaks või arhimeediliseks järjestatud korpuseks.
Reaalarvude korpuse formula_4 puhul võetakse Archimedese aksioomi mõnikord aksioomina. Järjestatud korpuse aksioomidest ja pidevuse aksioomist (järjestatud korpuse igal mittetühjal ülalt tõkestatud alamhulgal on ülemine raja) saab järeldada, et reaalarvud on arhimeediliselt järjestatud.
Kuigi väide on nime saanud Archimedese järgi, sõnastas selle juba Eudoxos oma suurusõpetuses.
Archimedese aksioomi tõestus järjestatud korpuses pidevuse aksioomi põhjal.
Olgu formula_5
"Väide:" Mis tahes formula_6 korral leidub naturaalarv formula_7, mille korral formula_3.
"Vastuväide:" Leidub formula_6, mille korral formula_10 kõigi naturaalarvude formula_7 korral.
Vastuväitest järeldub, et formula_12 on kõikide naturaalarvude formula_7 korral formula_14 ülemine tõke. Koos pidevuse aksioomiga järeldub sellest, et eksisteerib vähim ülemine tõke formula_15. Kui aga formula_16 kõikide naturaalarvude formula_7 korral, siis ka formula_18 ning siis ka formula_19 kõikide naturaalarvude formula_7 korral. Ent siis on formula_14 ülemiseks tõkkeks ka formula_22. Et formula_23, siis järelikult formula_15 ei ole vähim ülemine tõke, mis on vastuolus formula_15 definitsiooniga. Järelikult peab vastuväide olema väär ja väide on tõestatud.
Järeldused Archimedese aksioomist.
Iga arvu formula_26 korral leidub formula_27 nii, et formula_28 ja formula_29. Sellest järeldub: iga formula_26 korral leidub üheselt määratud arv formula_31, mille korral
formula_32
Seejuures tähistatakse arvu "x" täisosa formula_7 tähisega formula_34 või formula_35. Samuti eksisteerib üheselt määratud arv formula_36, mille korral
formula_37;
seda tähistatakse formula_38 või formula_39. Seetõttu kehtib ka: mis tahes formula_40 korral leidub formula_41, mille korral formula_42 ja seetõttu ka formula_43. Matemaatilises analüüsis on see seos kasulik näiteks jada koonduvuse või hajuvuse tõestamisel.
Archimedese aksioomist järeldub ka, et kahe reaalarvu formula_44 korral leidub alati ratsionaalarv formula_45, mille korral formula_46, ning et maturaalarvude hulk korpuses formula_4 ei ole ülalt tõkestatud.
Wapienne

Wapienne on küla Poolas Väike-Poola vojevoodkonnas Gorlice maakonnas Sękowa vallas. Wapienne asub Gorlicest umbes 10 km idakagus.
Wapienne on kuurortasula.
Ropica Górna

Ropica Górna on küla Poolas Väike-Poola vojevoodkonnas Gorlice maakonnas Sękowa vallas. Ropica Górna asub Gorlicest umbes 7,5 km kagus.
Piorunka

Piorunka on küla Poolas Väike-Poola vojevoodkonnas Nowy Targi maakonnas Krynica-Zdrój vallas. Piorunka asub Slovakkia piirist ligi 9 km kaugusel, Krynica-Zdrójst umbes 8 km põhjas.
Küla on asutatud 1580. aastal.
Joseph Erlanger

Joseph Erlanger (5. jaanuar 1874 – 5. detsember 1965) oli Ameerika Ühendriikide füsioloog.
1895. aastal sai Erlanger California Ülikoolist bakalaureusekraadi keemias ning lõpetas 1899. aastal Johns Hopkinsi Ülikooli meditsiini erialal. Pärast lõpetamist jäi ta Johns Hopkinsi ülikooli tööle, kus tegi füsioloogialaboris teadust ning pidas metabolismi- ja seedimisloenguid. 
Erlanger leiutas ja patentis uut tüüpi vererõhuaparaadi.
1906. aastal sai ta Wisconsini Ülikooli füsioloogia õppetooli juhatajaks. 1910. aastal sai ta Washingtoni Ülikooli füsioloogia professoriks.
1944. aastal pälvis Erlanger koos oma õpilase Herbert Spencer Gasseriga Nobeli meditsiiniauhinna aksoni uurimise eest.
Puu vanus

Puu vanus defineeritakse kui aeg, mis on möödunud seemne idanemisest, võrse või pistoksa kasvamahakkamisest.
Puu vanuse määramise viisid.
Puu vanus on määratav järgmiselt:
Vanadel langetatud puudel loetakse tehnilistel põhjustel aastarõngad tavaliselt kännult, sest juurekaelalt on suurt puud keeruline langetada. Normaalse kännukõrguse (üks kolmandik rinnasdiameetrist) lisatakse saadud vanusele juurde okaspuude puhul 3–5 aastat, seemnetekkelistel lehtpuudel 1–2 aastat. Vegetatiivselt uuenenud puule kännu kõrguse arvel aastaid juurde ei lisata.
Varem on puude (suhtelist) vanust hinnatud ka puutüve jämeduse järgi.. Puu mõõtmetele tugineb ka majanduslik vanus, kui puu kasvamine oli pikema aja vältel pidurdunud (näiteks eeluuendus, kuivendatud sool kasvavad puistud). Majandusliku vanuse all mõistetakse seega puu vanust, mis pidurdunud kasvuga puul oleks kulunud samade dimensioonide saavutamiseks normaalsetes tingimustes kasvades.
Eestis kasvavate metspuude vanus.
Harilik kuusk võib soodsates tingimustes saada kuni 250 (maksimaalselt 400–500) aastat vanaks.. Harilik mänd võib saada 300–400 (600) aastat vanaks, kuid juba 70–80-aastaselt kõrguskasv langeb tunduvalt ja hakkab jääma kuusele alla. Arukaskede vanus võib küündida 150 (200) aastani.
Niedzica

Niedzica (slovaki keeles "Nedeca", ungari keeles "Nedec", saksa keeles "Netzdorf") on küla Poolas Väike-Poola vojevoodkonnas Nowy Targi maakonnas Łapsze Niżne vallas. Niedzica asub Slovakkia piirist vähem kui 2 km kaugusel, Nowy Targist umbes 21 km idakagus.
Niedzica loss ehitati aastatel 1320–1326.
Niedzica on suvituskoht, puhkekeskus ja turismisihtpunkt. Czorsztyni järve ääres on jahisadam.
Herbert Spencer Gasser

Herbert Spencer Gasser (5. juuli 1888 – 11. mai 1963) oli Ameerika Ühendriikide füsioloog.
1907. aastast õppis ta Wisconsini Ülikoolis zooloogiat (lõpetas) ja 1909. aastast füsioloogiat. 1913. aastal jätkas õpinguid Johns Hopkinsi Ülikoolis, mille lõpetas 1915. aastal. 1916. aastal asus ta tööle Washingtoni Ülikooli.
I maailmasõja ajal teenis ta relvajõududes ning naasis pärast sõja lõppu Washingtoni Ülikooli, kus sai 1921. aastal farmakoloogia professoriks. 1931. aastal kolis ta New Yorki, kus sai Cornelli Ülikooli professoriks ja oli aastatel 1935–1953 Rockefelleri Ülikooli direktor.
1944. aastal sai Gasser koos Joseph Erlangeriga Nobeli meditsiiniauhinna aksoni uurimise eest.
Raiering

Raiering või raidering ("rotation period") on aeg, mille kestel metsaosad (puistud, metsaeraldised) uuendatakse.
Kui võtta 100 hektarit metsamaad ja iga-aastase ühtlase kasutuse arvestuslangi suurus on 2 hektarit, siis on raieringi pikkus 50 aastat. 
Raieringi järgi metsakasutuse kavandamine sobib ühtlase vanuselise jaotusega metsade valimi jaoks. Eesti metsade vanuseline jaotus ei ole ühtlane, kuna peale teist maailmasõda on toimunud põllumajandusmaade, looduslike rohumaade ja soode metsastumine ja metsastamine. Seega tuleb lähtuda raiemahtude kavandamisel puistute küpsusvanusest eesmärgiga saavutada tulevikus majandusmetsade ühtlane vanuseline jaotus.
Koroonapandeemia Hollandis

Koroonapandeemia Hollandis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast.
Esimesed haigestunud tuvastati Tilburgis 27. veebruaril 2020.
Viaal

Viaal on väike, enamasti silindrikujuline ja korgiga suletav klaasist või PET-plastist anum, mida kasutatakse meditsiinis, farmaatsias, analüütilises keemias ja muudes valdkondades.
Viaale kasutatakse sageli vedeliku kujul ravimite ja vaktsiinide säilitamiseks, vere või muu bioloogilise materjali hoidmiseks või rakkude kasvatamiseks.
Veenisisese (parenteraalse) manustamisega ravimite ja vaktsiinide hoidmiseks kasutatavate viaalide sisu tõmmatakse meditsiinilisse süstlasse torgates läbi viaali korgi. Viaal võib sisaldada ravimi või vaktsiini ühte või ka mitut annust.
Viaalide maht on enamasti 1–250 milliliitrit.
Keurboomstrand

Keurboomstrand on asula Lõuna-Aafrika Vabariigis Lääne-Kapimaa provintsis Garden Route'i ringkonnas Bitou vallas. Keurboomstrand asub India ookeani rannikul Keurboomsi jõe suudmes.
Lõuna-Aafrika Vabariigi 2011. aasta rahvaloenduse andmetel oli Keurboomstrandi elanikest valgeid 82,91%, värvilisi 13,50%, mustanahalisi aafriklasi 2,32% ja teisi 1,27%. Afrikaani keelt pidas emakeeleks 49,89% inimesi ja inglise keelt 48,63%.
Boggomsbaai

Boggomsbaai on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Boggomsbaai asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Boggomsbaai elanikest valgeid 97,10% ja mustanahalisi aafriklasi 2,90%. Afrikaani keelt pidas emakeeleks 97,10%, inglise keelt 1,45% ja viipekeelt 1,45%.
Mari Kilu

Mari Kilu ("Seljandiku Mari, Kilu-Mari;" 1851–1947) oli eesti rahvalaulik. 
Mari elas Randvere külas Jõelähtme kihelkonnas. Elatist teenis Mari Kilu peamiselt kaluritööga. Mari hakanud laulma kohe, kui jaksas külakiigele ronida. Neiuna olnud ta nii laulmisel kui ka mängimisel ümbruskonna noorte eestvedaja. Marilt salvestati 1936. a. Riigi Ringhäälingus 5 regivärsilist laulu. 1920.–1930. aastatel esines Mari koos Liisu Tambiga August Pulsti poolt korraldatud rahvamuusikat tutvustavatel ringreisidel. 
Välislingid.
"Kiik tahab kindaid" (Mari Kilu ja Liisu Tamp; Jõelähtme 1936) Eesti rahvamuusika antoloogias
"Laevamäng" (Mari Kilu; Jõelähtme 1936) Eesti rahvamuusika antoloogias
"Hanemäng" (Mari Kilu; Jõelähtme 1936) Eesti rahvamuusika antoloogias
Kirjandus.
Pulst, August. "Kilu-Mari ja teised". Kultuur ja Elu nr 10/1973 lk 33–36; nr 11/1973, lk 29–33.
Kröndlhorn

Kröndlhorn on mägi, mis asub 2444 m kõrgusel merepinnast Kitzbüheli Alpides Austrias. See on üks kõrgeimaid mägesid Kitzbüheli Alpide peaharjal. Tirooli ja Salzburgi liidumaade vaheline piir kulgeb üle selle tipu.
Asukoht.
Kröndlhorn kerkib Salzachi orust põhjas, Kelchsau orust kagus ja Windautalist edelas. Kitzbüheli Alpide peaharja kõrvalhari kulgeb kõveriti Kröndelhorni tipust põhja suunas. See hari ümbritseb tsirkusorgu, kuhu on tekkinud mägijärv Reinkarsee, kõrgusel 2134 m. See tsirkusorg on Windauer Ache oja peamine lähtepiirkond.
Kröndlhorni tipu ees põhja pool on teine tipp, Kröndlberg, vaid 4 m madalam, mis näib tegeliku tipuna, kui läheneda põhjast.
Tipp.
Kröndlhorni tipus on väike kabel, mis mahutab vaid kaks inimest. Seal on tempel ja tipuregister. Kabeli siseseintele on juba mitu aastat üles riputatud teateid.
Ilusa ilmaga pakub tipp vaadet lõunasse Pinzgau piirkonnale ja Reichenspitzi rühmale ja Kõrg-Tauernile ning Krimmli joale.
Mäe kasutamine.
Metsapiirist kõrgemal kasutatakse avatud nõlvasid lammaste, kitsede, veiste ja hobuste karjamaadena. Eriti lambakarju võib suviti ümber Reinkarsee näha. Köistee konveier kulgeb Holzlagerplatzilt Rotwand Grundalmini. Kõik rajad on tähistatud puu- ja maamärkidega.
Reinkarsee.
Maaliline Kröndlhorni tõusu kõrgpunkt on Reinkarsee, mis asub 2194 m kõrgusel. Järve ümbritsev ala on hea koht päikesetõusude jälgimiseks.
Tõusud.
Kõige sagedamini kasutatakse tõusuteed Windautalist, kuhu pääseb Hopfgarten im Brixentali ja Westendorfi kaudu põhjas. Autod pääsevad mäe jalamile osaliselt rautamata tasulist teed pidi. Parkimiskohad on Gamskogeli hüti juures, veidi oru kohal, ja Holzlagerplatzil (1297 m) orus "Rotwand Grundalmi" all.
Tõusuks võib valida kaks peamist marsruuti. Tehniliselt kergem, kuid pikem tee kulgeb "Baumgartenalmist" läbi Oberkaralmi piki Schneegrubenspitze (2237 m) kagukülge Reinkarseeni (2134 m). Lühem tee läheb Holzlagerplatzi parklast ja kulgeb järsult läbi lühikese puudesalu "Rotwand Grundalmile" (1588 m). Siit jätkab see "Rotwand Hinttalalmile" (1830 m). Järgmiseks ületab tee nõlva 200-400 m harjast põhjas, et jõuda Reinkarseeni. Siin saavad kaks marsruuti kokku ja kulgevad edelasse kuni Kröndlbergini (2440 m). Siit on marsruut kohati järsk ja nõuab kindlajalgsust et jõuda tippu u. 300 m lõuna pool.
Veel üks tõus läheneb idast läbi Trattenbachalmi, kulgedes Trattenbachi oja kõrvalt tippu.
Tippu võib ronida ka lõunast (Pinzgau) ja läänest (Kelchsau). Näiteks Uus Bambergi hütist Kelchsau orust, kust teised rajad kulgevad Salzachgeieri või Schafsiedeli mägedele.